अनुराग समझ गये कि लड़के ने पढ़ाई-लिखाई से भागने का पूरा मन बना लिया है। उन्होंने नरमी और चतुराई से पेश आने की भंगिमा बना ली, ''देखो बेटा, तुम्हें जो कुछ भी करना है, अपने लिए करना है। फर्ज करो कि तुम बिल्कुल अकेले हो और तुम्हारा पूरा परिवार अर्थात हमलोग तुम्हारे साथ नहीं हैं। क्या तुम गिटार बजाकर अपनी और अपने होने वाले बीवी-बच्चों की आजीविका चला लोगे? गिटार बजाने के कहां-कहां और कितने स्कोप हैं? फिल्मी गानों के जो संगीत निर्देशक होते हैं उनकी टीम में या फिर पेशेवर कंसर्ट में कई साजिंदों के साथ एक गिटारिस्ट भी होता है। गाना रिकॉर्ड हो जाता है तो सीडी/डीवीडी या फिर यूट्यूब के जरिये पूरा देश सुन लेता है। अब बताओ, इस देश को ज्यादा संख्या में किसकी जरूरत है क्रिकेटर की, गिटारिस्ट की या इंजीनियर की?ÓÓ